เงือกอุ้ม คว้าเหรียญเงินว่ายน้ำมาราธอน 10 กม. ที่ไต้หวัน
วันที่ 26 ก.ย. การแข่งขันว่ายน้ำมาราธอน รายการ น่านโถ ซัน มูน เลก มาราธอน สวิม อินเตอร์เนชั่นแนล 2018 ที่ไต้หวัน ระหว่างวันที่ 20-23 กันยายน สมาคมกีฬาว่ายน้ำแห่งประเทศไทย ส่งเงือก-ฉลามจอมอึดเข้าร่วม 6 คน คือ ณัชฐานันตร์ จันทร์กระจ่าง, รัชภูมิ ไชยลังกา, สุทธิพงศ์ จันทร์ต๊ะรังศรี, ณฉัตร เนตมณีสุก, พรสุดา ไวนิยมพงศ์ และ รัชกร วงศ์อนันต์ศักดิ์ โดยมี นายศักดิ์ชัย สุริยวงศ์ ประธานฝ่ายว่ายน้ำมาราธอน เป็นผู้จัดการทีม ซึ่งผลปรากฏว่า เงือกอุ้ม ณัชฐานันตร์ โชว์ฟอร์มได้อย่างยอดเยี่ยม คว้าเหรียญเงินระยะ 10 กิโลเมตรมาครองได้ โดยทำเวลาได้ 2.30.55 ชั่วโมง,ด้านนายศักดิ์ชัย เปิดเผยว่า เป็นไปตามเป้าหมายที่ตั้งไว้ เพราะก่อนแข่งเชื่อว่าณัชฐานันตร์จะติด 1 ใน 3 ได้แน่นอน โดยภาพรวมของนักกีฬาไทยถือว่าเป็นที่น่าพอใจ แม้จะต้องมีการแบ่งนักกีฬาไปแข่งในรายการว่ายน้ำมาราธอนเวิลด์ซีรีส์ ที่ประเทศจีน ซึ่งเป็นช่วงเวลาที่คาบเกี่ยวกัน ซึ่งตนมีแผนที่จะพัฒนาว่ายน้ำมาราธอนของไทยให้ดียิ่งขึ้น และพร้อมจะรับนักว่ายน้ำในสระธรรมดามาสู่ว่ายน้ำมาราธอน ส่วนอนาตคของเงือกอุ้มนั้น หากยังคงแข่งว่ายน้ำ ตนอยากจะให้มาลองจริงจังกับการว่ายน้ำมาราธอน ขึ้นอยู่ว่าเจ้าตัวจะมีความคิดเห็นอย่างไร,ในปีนี้เป็นครั้งแรกที่ไทยมีการแข่งขันว่ายน้ำมาราธอนอย่างจริงจัง ทำให้เรามีนักกีฬาให้เลือกใช้เยอะ แต่ติดตรงแผนงานที่วางไว้ ได้ถูกยกเลิกกะทันหัน ทำให้การแข่งขันว่ายน้ำมาราธอนในสนามที่ 2 และ 3 ต้องถูกชะลอออกไป แล้วค่อยไปหารือกันใหม่ในปีงบประมาณหน้า ถึงแม้จะถูกระงับไป แต่ด้วยการแข่งขันในสนาม 1 มีผลตอบรับดี เพียงแต่นักกีฬาว่ายน้ำมาราธอนส่วนใหญ่อายุยังน้อย จะต้องฝึกอยู่พักใหญ่กว่ากระดูกจะแข็ง ซึ่งการระงับการแข่งขันว่ายน้ำมาราธอนในไทย อาจจะส่งผลต่อพัฒนาการของนักกีฬาเหล่านี้ไปบ้าง แต่จะเดินหน้ากันใหม่อีกครั้งในปีหน้า ประธานฝ่ายว่ายน้ำมาราธอน กล่าว
เงือกอุ้ม ณัชฐานันตร์ จันทร์กระจ่าง คว้าเหรียญเงินว่ายน้ำมาราธอน ระยะ 10 กิโลเมตร ที่ไต้หวัน ทำเวลาได้ 2.30.55 ชั่วโมง
เงือกอุ้ม,ณัชฐานันตร์ จันทร์กระจ่าง,ว่ายน้ำมาราธอน,สมาคมกีฬาว่ายน้ำแห่งประเทศไทย,ศักดิ์ชัย สุริยวงศ์